ર014ના ભવ્ય વિજય પછી નરેન્દ્રભાઈની લોકપ્રિયતા સાવ ઘટી ગઈ છે એવો વિરોધ પક્ષો દાવો કરે છે. પેટાચૂંટણીઓનાં પરિણામો અને મતદાન ટકાવારીના આંકડાઓ, બન્નેનું ઓઠિંગણ લઈને બન્ને પક્ષો પોતપોતાની વાત કરી રહ્યા છે. ર014માં ભાજપ પાસે જેટલાં રાજ્યોની સરકારો હતી એ કરતાં ત્રણ ગણી રાજ્ય સરકારો ભાજપ શાસિત છે અને એને ભાજપનો વિજય કહેવાય એવું વાજબી રીતે જ કહી શકાય. સામા પક્ષે, અનેક પેટાચૂંટણીઓમાં ભાજપે બેઠકો ગુમાવી છે અને મતની ટકાવારી ઓછી થઈ છે, આ જોતાં વિપક્ષો જો સંયુક્ત લડત આપે તો ભાજપનો વિજય શંકાસ્પદ બની જાય એમાં કોઈ શક નથી.